מיכל רובנר

מיכל רוֹבנר (נולדה ב-7 בנובמבר 1957) היא אמנית ישראלית העוסקת בצילום, וידאו, מיצבים משולבים ועוד. נחשבת לאמנית הישראלית המצליחה ביותר בעולם. יצירתה "מקום 1" מוערכת כיצירת האמנות היקרה ביותר שנמכרה על ידי אמן ישראלי. כלת פרס ישראל בתחום האמנות הפלסטית לשנת תשפ"ג (2023).

== ביוגרפיה ==
רובנר נולדה ברמת חן, רמת גן. בצעירותה עסקה בריקוד אך הפסיקה עקב שירותה הצבאי. אחותו של עודד ז"ל שנפל בעת שרותו הצבאי. בעלת תואר BFA מבצלאל ובוגרת אוניברסיטת תל אביב בקולנוע, טלוויזיה ופילוסופיה.

== קריירה ==
בשנת 1978 הקימה יחד עם בעלה<ref name=":0"></ref> אריה המר את קמרה אובסקורה - בית הספר לאמנות. בשנת 1988 עברה להתגורר בניו יורק, ומאז היא חולקת את זמנה בין ניו יורק לכפר שמואל אשר במועצה אזורית גזר. הייתה במערכת יחסים עם הבמאי עמית גורן.

עם זכייתה בפרס ישראל בתחום האמנות הפלסטית לשנת תשפ"ג, ציינה ועדת הפרס כי "מיכל רובנר היא מבכירות האמניות הישראליות. יצירתה האמנותית מתייחדת בשפה מקורית ופורצת דרך בתחום הצילום, הווידאו והמיצב האדריכלי. רובנר זכתה להכרה משמעותית והצלחה בארץ ובעולם על ידי המוזאונים החשובים וקהל שוחרי האמנות".

== תערוכות ==
רובנר הציגה עבודותיה בלמעלה מ-50 תערוכות שונות בעולם, בעיקר בארצות הברית ובממלכה המאוחדת, אך גם באיטליה, צרפת, ישראל וגרמניה:
* גלריה PaceWildenstein בניו יורק.
* המוזיאון לאמנות מודרנית, 1997
* מוזיאון ויטני לאמנות אמריקאית, 2002 (תערוכת יחיד) - רובנר היא האומנית הישראלית הראשונה שהציגה במוזיאון זה.
* הביאנלה של ונציה, 2003 (נציגת ישראל)
* הביאנלה של מוסקבה, 2005
* מוזיאון הנגב לאמנות, "רוח דרומית: מבטים על הנגב באמנות ישראלית עכשוית" 2011.
* מוזיאון הלובר בפריז בשנת 2011 ברחבת נפוליאון תערוכת "היסטוריות".

בשנת 2006 מכרה את היצירה מקום 1 בסכום של 850 אלף דולר.

== ספרה ==

* 1989 ani mal, שבו הוצגו 20 צילומים שלה<ref name=":0" />

==פרסים והוקרה==
* 2008 – דוקטור לשם כבוד מהאוניברסיטה העברית.
* 2010 – עיטור אביר מסדר האמנויות והספרות של צרפת, בשל איכות יצירתה והקשר ההדוק שרקמה עם הציבור הצרפתי.
* 2015 – דוקטור לשם כבוד מטעם אוניברסיטת בן-גוריון בנגב.
* 2016 – דוקטור לשם כבוד מאוניברסיטת תל אביב.
* 2023 – פרס ישראל בתחום האמנות הפלסטית.

== קישורים חיצוניים ==

* 
* 
* 
* קובי מידן, [https://www.youtube.com/watch?v=2yKERNhyz7Y&ab_channel=כאןחינוכית חוצה ישראל - ריאיון עם מיכל רובנר], כאן חינוכית באתר יוטיוב, 2015
* 
* 
* [https://www.bbc.co.uk/programmes/p00ncxvy ריאיון עם רובנר ב-BBC]
* [http://www.artnet.com/Artists/ArtistHomePage.aspx?artist_id=14635&page_tab=Bio_and_links רשימת תערוכות מפורטת]
* ארז דיין, [https://web.archive.org/web/20160303170218/http://www.siyur-sipur.com/152933/ראיון-עם-מיכל-רובנר עברה את הגבול], באתר "לילה"
* יגאל בורשטיין, [https://takriv.net/article/גבול-הערות-על-סרטה-של-מיכל-רובנר/ גבול - הערות על סרטה של מיכל רובנר], תקריב: כתב עת לקולנוע דוקומנטרי גיליון ראשון
* 

==הערות שוליים==

קטגוריה:אמניות וידאו ארט ישראליות
קטגוריה:אמני וידאו ארט ישראלים
קטגוריה:מסדר האמנויות והספרות
קטגוריה:בוגרות החוג לקולנוע וטלוויזיה באוניברסיטת תל אביב
קטגוריה:בוגרי החוג לקולנוע וטלוויזיה באוניברסיטת תל אביב
קטגוריה:בוגרות בצלאל, אקדמיה לאמנות ועיצוב
קטגוריה:בוגרי בצלאל, אקדמיה לאמנות ועיצוב
קטגוריה:מקבלי תואר דוקטור לשם כבוד מהאוניברסיטה העברית בירושלים
קטגוריה:מקבלות תואר דוקטור לשם כבוד מאוניברסיטת בן-גוריון בנגב
קטגוריה:מקבלות תואר דוקטור לשם כבוד מאוניברסיטת תל אביב
קטגוריה:פסלות ישראליות
קטגוריה:פסלים ישראלים
קטגוריה:צלמות ישראליות
קטגוריה:צלמים ישראלים
קטגוריה:זוכי פרס בובליק
קטגוריה:זוכי פרס ישראל באמנות פלסטית
קטגוריה:זוכי פרס ישראל לשנת 2023
קטגוריה:מקבלות תואר דוקטור לשם כבוד מהאוניברסיטה העברית בירושלים
קטגוריה:מקבלי תואר דוקטור לשם כבוד מאוניברסיטת תל אביב
קטגוריה:מקבלי תואר דוקטור לשם כבוד מאוניברסיטת בן-גוריון בנגב
קטגוריה:כפר שמואל: אישים
קטגוריה:ישראליות שנולדו ב-1957
קטגוריה:ישראלים שנולדו ב-1957